
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. szeptember 20-Án tartandó munkaterv szerinti ülésére

5. napirendhez

Tárgy: Az Egészségügyi és Szociális Bizottság éves beszámolója
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) rendelet 43. § (12) bekezdése alapján a bizottságok rendszeresen beszámolnak munkájukról.

Jelen előterjesztés keretén belül kérem az Egészségügyi és Szociális Bizottság beszámolójának szíves megtárgyalását és elfogadását.

…/2012. (IX. 20.) ÖKT határozati javaslat

Sülysáp Nagyközség Önkormányzatának Képviselő-testülete az SZMSZ 43. § (12) bekezdése szerint Egészségügyi és Szociális Bizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke

Sülysáp, 2012. szeptember 11.


Szücsi Csaba s.k.


elnök

Láttam!

Sülysáp, 2012. szeptember .

Tóth Krisztina s.k.

jegyző

1. SZÁMÚ MELLÉKLET

Beszámoló

Az Egészségügyi és Szociális Bizottság munkájáról

Beszámolómat egyrészt az elmúlt időszak (2011. október-2012. június) a képviselőtestület átruházott hatásköreinek Egészségügyi és Szociális Bizottságban hozott döntései alapján, másrészt bizottságunk munkatervétől függetlenül megtartott, úgynevezett informális üléseinek ismertetéséből állítottam össze. 

Az átruházott hatáskörökben hozott döntések

Az Egészségügyi és Szociális Bizottság 2011. IV. negyedévében három alkalommal, október 18-án, november 08-án és december 13-án ülésezett. 

A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Az iskolák gyermekvédelmi felelőseinek javaslatával a Bizottság októberi ülésére 4 db kérelem érkezett, melyből 2 esetben 100%-os díjkedvezmény került megállapításra, 1 esetben 50%-os díjkedvezmény került megállapításra - 2011. szeptember 1. napjától a tanítási év végéig -,1 esetben pedig a kérelem elutasítására került sor.

A Bizottság novemberi ülésére 3 db kérelem érkezett, melyből 2 esetben 100%-os díjkedvezmény került megállapításra, 1 esetben 50%-os díjkedvezmény került megállapításra - 2011. november 1. napjától a tanítási év végéig. Elutasító döntést a Bizottság novemberi ülésén nem hozott. 

Átmeneti segély a Bizottság októberi ülésén 7 fő részére összesen: 33.000.-Ft, novemberi ülésén 4 fő részére összesen: 20.000,- Ft, decemberben 6 fő részére összesen: 30.000.-Ft összegben került megállapításra. A Bizottság 1 kérelmező esetében döntött az elutasításról.

Rendkívüli gyermekvédelmi támogatás a Bizottság októberi ülésén 9 fő részére összesen:48.000,-Ft, novemberi ülésén 9 fő részére összesen 56.000.-Ft, decemberben 12 fő részére összesen 71.900.-Ft összegben került megállapításra. A Bizottság a decemberi ülésén 1 kérelmező esetében döntött az elutasításról, októberben és novemberben elutasító döntés a Bizottság részéről nem született.

A fentebb említett támogatások a Bizottság döntését követően maradéktalanul kifizetésre kerültek.

A kérelmeket a Bizottság általában az alábbi okokra való hivatkozással utasította el:

a kérelemben leírtakat nem találta megalapozottnak, 

kérelmező több ellátási formában is részesül az önkormányzattól,

a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

Polgármesteri hatáskörben - azonnali krízis helyezet megoldására - rendkívüli gyermekvédelmi támogatás 4 fő részére 20.900,- Ft átmeneti segély kifizetése 3 személy részére történt összesen: 15.000.-Ft összegben került megállapításra, melyek kifizetése megtörtént.

A kérelmek egész évben igen nagy számban érkeztek, a Bizottság a rendelkezésre álló adatok alapján döntött a támogatások odaítéléséről, figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért. 

2012. I. negyedévében három alkalommal, január 24-én, február 14-én és március 20-án ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Étkezési térítési díjkedvezmény iránt az I. negyedévben nem nyújtottak be kérelmet.

Személyes gondoskodás díjkedvezmény megállapítása iránt az I. negyedévben 3 fő adott be kérelmet, melyeket a Bizottság elutasított.   

Átmeneti segély a Bizottság januári ülésén 7 fő részére összesen: 35.000.-Ft, februári ülésén 7 fő részére összesen: 35.000.-Ft, márciusi ülésén 14 fő 70.000.-Ft összegben került megállapításra. A Bizottság részéről elutasító döntés nem született.

Rendkívüli gyermekvédelmi támogatás a Bizottság januári ülésén 9 fő részére összesen 53.000.-Ft, februárban 10 fő részére összesen 66.000.-Ft, a márciusi ülésen 10 fő részére 56.000.- Ft összegben került megállapításra. A Bizottság a márciusi ülésén 1 kérelmező esetében döntött a támogatás természetben történő kifizetéséről. Elutasító döntés a Bizottság részéről nem született.

A fent említett támogatások a Bizottság döntését követően maradéktalanul kifizetésre kerültek. 

A kérelmeket a Bizottság általában az alábbi okokra való hivatkozással utasította el:  

a kérelemben leírtakat nem találta megalapozottnak, 

kérelmező több ellátási formában is részesül az önkormányzattól,

a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

Polgármesteri hatáskörben –azonnali krízishelyzet megoldására a téli nagy hidegre való tekintettel – rendkívüli gyermekvédelmi támogatás 9 fő részére 67.400.-Ft, került kifizetésre ebből két alkalommal a családok részére tűzifa került kiszállításra. Átmeneti segély 12 fő részére 81.700.-Ft összegben került megállapításra, melyek kifizetése megtörtént.

2011. év II. negyedévében három alkalommal, április 17-én, május 15-én és június 12-én ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Étkezési térítési díjkedvezmény megállapítása iránt a II. negyedévben nem nyújtottak be kérelmet. 

Személyes gondoskodás díjkedvezmény megállapítása iránt az II. negyedévben nem nyújtottak be kérelmet.  

Átmeneti segély a Bizottság áprilisi ülésén 13 fő részére összesen: 65.000.-Ft, májusi ülésén 7 fő részére összesen: 33.000.-Ft, júniusi ülésén 6 fő 29.000.-Ft összegben került megállapításra. A Bizottság részéről elutasító döntés nem született.

Rendkívüli gyermekvédelmi támogatás a Bizottság áprilisi ülésén 6 fő részére összesen 27.000.-Ft, májusban 11 fő részére összesen 67.000.-Ft, a júniusi ülésen 7 fő részére 35.000.- Ft összegben került megállapításra. A Bizottság áprilisi ülésén 1 kérelmező esetében döntött a támogatás természetben történő kifizetéséről. 

A fent említett támogatások a Bizottság döntését követően maradéktalanul kifizetésre kerültek. 

A kérelmeket a Bizottság általában az alábbi okokra való hivatkozással utasította el:  

a kérelemben leírtakat nem találta megalapozottnak, 

kérelmező több ellátási formában is részesül az önkormányzattól,

a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

Polgármesteri hatáskörben – azonnali krízishelyzet megoldására- rendkívüli gyermekvédelmi támogatás 4 fő részére 29.400,- Ft, átmeneti segély 8 fő részére 45.000,- Ft került megállapításra, melynek kifizetése megtörtént.

Munkatervtől eltérő (informális) bizottsági munka

A bizottság tagjaiban már az első formális (munkaterv szerinti) üléseken megfogalmazódott, hogy többet szeretnénk vállalni, mint amit az Önkormányzati törvény feladatul ró ránk. Először abban állapodtunk meg, hogy a munkaterv szerinti bizottsági üléseinken kívül meghatározott gyakorisággal összejövünk úgynevezett informális bizottsági ülésekre is. Ezeken a megbeszéléseken körvonalazódtak azok a területek/ötletek, amelyeknek megvalósítását célul tűztük ki. Az első ilyen ötlet egy táblázat létrehozása volt, amely kezeli azokat a felajánlásokat, amiket a település családjai a rászorult családok számára tettek, továbbá rögzíti a rászorult családok igényeit, kéréseit. Egyszerű névvel csere-bere akcióra kereszteltük el ezt a munkát. A koordinálását (információadás, összerendelés, kiközvetítés, táblázat frissen tartás) településünk családsegítő szolgálata vállalta, végzi, ezúton is köszönöm áldozatos munkájukat. A másik ötlet a jelzőrendszer hangsúlyossá tétele, a tagok tapasztalatainak megismerése, valamint egy személyes kapcsolatfelvétel volt a bizottság és a jelzőrendszerben részt vevő, közfeladatot ellátó személyekkel. (pl. házi és gyermekorvosok, védőnők, pedagógusok stb.) 2011 októbere és 2012 júniusa között a háziorvosokat látogattuk meg. Elsőként Dr. Pesti Lászlónál jártunk, majd Dr. Fábián Gábort, azután Dr. Tiba Mariannt látogattuk meg. A személyes találkozók, kötetlen beszélgetések a bizottság tagjai számára közel hozták a településen dolgozó háziorvosok mindennapjait, nehézségeit, örömeit.  

2011 év végére maradt egy kisebb összeg a szociális kiadásokra szánt keretből ezért hosszas előkészítés után, több adatbázist, környezettanulmányt összevetve a megmaradt összegen tartós élelmiszercsomagot juttatunk el a legrászorultabb családoknak. A mintegy 500 ezer forint kisebb részét a HERA Alapítvány (Az alapítvány célja: azoknak az állampolgároknak a segéllyel való támogatása, akik az energia árak növekedése miatt súlyos helyzetbe kerülnek: nagy családok, nyugdíjasok, pályakezdők, csökkent munkaképességűek, mozgáskorlátozottak) pályázatának felhasználásával az energiaszámlák törlesztésében nyújtott segítséggel költöttük el, a nagyobb rész felhasználásával adta az Önkormányzat a tartós élelmiszercsomagot. A csomagok még karácsony előtt eljutottak a legrászorultabb családokhoz. Kérem a beszámoló megvitatását és elfogadását.
Sülysáp, 2012. szeptember 5.

Szücsi Csaba


Egészségügyi és Szociális 


Bizottság Elnöke

